महाराष्ट्र में सरकार पर सस्पेंस के बीच PM मोदी से मिले शरद पवार, मुलाकात के बाद किया यह Tweet...  
महाराष्ट्र में सरकार गठन पर सस्पेंस जारी
पीएम मोदी से मिले एनसीपी प्रमुख शरद पवार
किसानों के मुद्दे पर संसद भवन में हुई मुलाकात
बता दें कि शरद पवार और पीएम मोदी के बीच की मुलाकात महाराष्ट्र के किसानों की समस्या को लेकर हुई है. राकांपा प्रमुख शरद पवार ने संसद भवन में प्रधानमंत्री नरेंद्र मोदी (Narendra Modi) से मुलाकात की और उन्हें महाराष्ट्र के किसानों की समस्याओं से अवगत कराया. इसके साथ ही उन्होंने फसलों को हुए नुकसान और राज्य में बढ़ते कृषि संकट के मद्देनजर उनके तत्काल हस्तक्षेप की मांग की.

During my meeting with @PMOIndia today, I invited him to inaugurate a three day conference & exhibition at Vasantdada Sugar Institute from 31st Jan to 2nd Feb 2020. The theme of the conference is 'Sustaiability – Innovation & diversification in sugar and allied industry. pic.twitter.com/AHOsGwlkHv

पीएम मोदी से मुलाकात के बाद NCP चीफ शरद पवार ने ट्वीट किया, 'प्रधानमंत्री मोदी से मुलाकात के दौरान मैंने उन्हें वसंतदादा शुगर इंस्टीट्यूट में 21 जनवरी से 2 फरवरी 2020 तक होने वाले तीन दिवसीय सम्मेलन और प्रदर्शनी का उद्घाटन करने के लिए आमंत्रित किया है. सम्मेलन का विषय चीनी और संबंद्ध उद्योगों में नवाचार और विविधीकरण है. 

Met @PMOIndia Shri. Narendra Modi in Parliament today to discuss the issues of farmers in Maharashtra. This year the seasonal rainfall has created Havoc engulfing 325 talukas of Maharashtra causing heavy damage of crops over 54.22 lakh hectares of area. pic.twitter.com/90Nt7ZlWGs

बता दें प्रधानमंत्री मोदी और शरद पवार की यह मुलाकात महाराष्ट्र में सरकार गठन को लेकर बनी अनिश्चितता के बीच हुई. महाराष्ट्र में सरकार बनाने के लिए राकांपा, कांग्रेस और शिवसेना (NCP-Congress-Shiv Sena) के बीच बातचीत चल रही है. पवार ने तीन पन्नों के एक ज्ञापन में कहा कि नासिक जिले में सोयाबीन, धान, मक्का, बाजरा और टमाटर, प्याज जैसी सब्जियों की फसलें अंतिम चरण में थीं, लेकिन बेमौसम भारी बारिश से वे पूरी तरह बर्बाद हो गईं. उन्होंने कहा कि पिछले 10 महीनों में नासिक के 44 किसानों ने खुदकुशी की है.